पाएं अपने शहर की ताज़ा ख़बरें और फ्री ई-पेपरडाउनलोड करें
गरीबों के मसीहा थे विधान पार्षद हरिनारायण चौधरी जी। यह बातें कहीं स्थानीय केएसआर महाविद्यालय सराय रंजन के प्राचार्य डॉ.उमाकांत झा ने महाविद्यालय परिसर में आयोजित श्रद्धांजलि सभा में कही। प्राचार्य डॉ झा ने केएस आर महाविद्यालय सरायरंजन के शासी निकाय सदस्य के रूप में उनके किए गए कार्यों की सराहना करते हुए उन्हें एक उदार चेता, धीर गंभीर, शांत सौम्य, मिलनसार तथा जन जन का हितैषी एवं परोपकारी मानसिकता वाले महान व्यक्तित्व का धनी बताया।
महाविद्यालय के सचिव परमानंद ईश्वर ने विधान पार्षद हरिनारायण चौधरी को समस्तीपुर जिला ही नहीं बिहार का रत्न बताते हुए उनके कार्यकाल की सराहना की। महाविद्यालय शासी निकाय के मानद सदस्य एवं विधान पार्षद हरिनारायण चौधरी एवं दिवंगत कॉलेज कर्मी रामसूरत महतो के आकस्मिक निधन को महाविद्यालय परिवार के लिए अपूरणीय क्षति बताते हुए दो मिनट का मौन रखकर दिवंगत आत्मा के प्रति श्रद्धांजलि अर्पित की गई। परीक्षा नियंत्रक डॉ पवन कुमार चौधरी, प्रो मिहिर कुमार मिश्रा, डॉक्टर चंद्रशेखर झा, प्रो जनार्दन चौधरी,प्रोफेसर अवधेश कुमार झा, परमानंद ईश्वर, अमरकांत ईश्वर, मुकुंद कुमार, मनोज कुमार कर्ण, मुकुल कुमार झा, राममूर्ति ईश्वर,विनय कुमार झा आदि ने श्रद्धांजलि सभा को संबोधित किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn